Document ID: 32004D0328

32004D0328
L 104/129
SLUŽBENI LIST EUROPSKE UNIJE
ODLUKA KOMISIJE
od 5. travnja 2004.
o izmjeni priloga I. i II. Odluci 2003/634/EZ o odobravanju programa u svrhu dobivanja statusa odobrenih zona i odobrenih farmi u neodobrenim zonama u pogledu virusne hemoragijske septikemije (VHS) i zarazne hematopoetske nekroze (IHN) kod riba
(priopćena pod brojem dokumenta C(2004) 1257)
(Tekst značajan za EGP)
(2004/328/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Direktivu Vijeća 91/67/EEZ od 28. siječnja 1991. o uvjetima zdravlja životinja kojima se uređuje stavljanje na tržište životinja akvakulture i njihovih proizvoda (1), a posebno njezin članak 10. stavak 2.,
budući da:
(1)
Odlukom Komisije 2003/634/EZ (2) odobravaju se i navode programi koje su podnijele razne države članice. Programi su osmišljeni tako da omogućavaju državama članicama da postupno započnu za zonu ili za uzgajalište smješteno u neodobrenoj zoni, postupak stjecanja statusa odobrene zone ili odobrenog uzgajališta u neodobrenoj zoni, u odnosu na jednu ili više bolesti riba virusnu hemoragijsku septikemiju (VHS) i zaraznu hematopoetsku nekrozu (IHN).
(2)
Pismom od 23. prosinca 2003. Italija je zatražila odobrenje programa koji bi se primjenjivao u zoni Valle del torrente Venina. Ustanovljeno je da podneseni zahtjev udovoljava članku 10. Direktive 91/67/EEZ i da ga stoga treba odobriti. Na datum prijave prvo je uzorkovanje bilo u svibnju 2003. Program, stoga, treba trajati barem do lipnja 2005.
(3)
Pismom od 21. prosinca 2003., Italija je zatražila odobrenje programa koji bi se primjenjivao na uzgajalištu Bassan Antonio. Ustanovljeno je da podneseni zahtjev udovoljava članku 10. Direktive 91/67/EEZ i da ga stoga treba odobriti. Zona nije bila pod nadzorom godine 2002. Program stoga treba trajati do kraja 2004. s barem dva uzorkovanja godišnje.
(4)
Program koji se primjenjuje na Autonomnu zajednicu La Rioja dovršen je i područje je uključeno u Odluku Komisije 2002/308/EZ (3).
(5)
Stoga se Odluka 2003/634/EZ treba primjereno izmijeniti.
(6)
Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU ODLUKU:
Članak 1.
Odluka 2003/634/EZ mijenja se kako slijedi:
1.
Prilog I. zamjenjuje se tekstom u Prilogu I. ovoj Odluci.
2.
Prilog II. zamjenjuje se tekstom u Prilogu II. ovoj Odluci.
Članak 2.
Ova je Odluka upućena državama članicama.
Sastavljeno u Bruxellesu 5. travnja 2004.

Labels: 0
6